als_Latn dik_Latn azb_Arab
Këto ditë, kryetari i PD, Lulzim Basha, flet për atë që e quan oferta e re për shqiptarët.
Këtë gjë bëri edhe të shtunën.
"Gëzuar Ditën e Verës, ditën e luleve! Dua të përsëris urimin tim për të gjithë shqiptarët, le të jetë kjo një ditë e shpresës për ndryshim pozitiv në jetën e çdo shqiptari!
E di, e prek, e shoh, e ndjej shqetësimin, dhimbjen, zhgënjimin e qytetarëve për gjendjen e rëndë ekonomike, për papunësinë, për varfërinë, për rripin që shtrëngohet çdo ditë. Për shqetësimin që kanë për të plotësuar nevojat e fëmijëve të tyre, nevojat bazë, ushqime, për libra, e lë më për dhurata. Ndaj jam i bindur se flas në emër të shumicës dërrmuese të shqiptarëve, të djathtë e të majtë, pa dallim kur them se sot është një ditë për të reflektuar për një rrugë tjetër, për një rrugë ndryshe, për një Shqipëri që të ecë drejt zhvillimit, drejt një oferte të re për mirëqenien që vjen përmes punësimit dhe zhvillimit ekonomik dhe jo përmes shfaqjeve, as përmes lugës së zbrazur", tha Basha.
Nuk dihet se çfarë nënkupton oferta e re e Bashës, por PD ka paralajmëruar një stinë protestash, ndërsa Basha thotë se populpli nuk e pret më datën e zgjedhjeve.
"Prej dy vitesh politika e tyre e lakut në fyt, e rripit që shtrëngohet për qytetarët, ka mbjellë vetëm përkeqësim, papunësi, mjerim, mungesë besimi, varfëri. E keqja ka mbërritur në kockë tek çdo familje e në çdo vatër. Eshtë e qartë se askush nuk mund të presë më ditën e votimit që të shkëpusë kontratën me këta oligarkë besëprerë me popullin. Largimi i tyre është thirrja, është rruga e daljes nga kriza," tha ai të premten.
als_Latn als_Latn als_Latn als_Latn als_Latn als_Latn